钦定古今图书集成/理学汇编/学行典/第206卷 > 詹侃
## 钦定古今图书集成/理学汇编/学行典/第206卷 > 詹侃

按《休宁县志》：“詹侃，字时巽，流塘人。蚤失怙，业儒，善书
法，数奇奉母命易业，鼓䇲吴楚，复不利。以母老谒选，
得闽县尉，迎母就养。母抱痰疾，中夜辄需汤，侃长寝
榻下，闻咳声起，数进汤，豁免。狱课最，以鲠直忤郡守，
迁邵武仓大使，解职归。事母奉兄，至老怡怡。母病笃，
割左股作汤进。母卒，哀毁，股疮裂且仆。及葬，为有力”
者盗徙，侃愤懑申诉，因以劳遘疾卒，年六十矣。邑令
鲁旌之曰“暮年力孝”